OpenLLM-France/wikimedia huggingface dataset:
# Teodor Kocerka

Teodor Kocerka (Bydgoszcz, 6 d'agost de 1927 - Varsòvia, 25 de setembre de 1999) fou un remer polonès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla bronze en la competició de scull individual del programa de rem. Quatre anys més tard, als Jocs de Múnic, fou quart en la mateixa prova. La seva tercera, i darrera, participació en uns Jocs va tenir lloc el 1960, a Roma, on guanyà una segona medalla de bronze en la competició de scull individual. En les edicions de 1952 i 1960 fou l'encarregat de dur la bandera polonesa en la cerimònia inaugural.
En el seu palmarès també destaquen cinc medalles al Campionat d'Europa de rem: d'or el 1955, de plata el 1953 i 1954, i de bronze el 1956 i 1959. A nivell nacional guanyà 19 campionats polonesos entre 1950 i 1960: deu en scull individual, un en doble scull, un en quatre amb timoner i set en el vuit amb timoner.
Una vegada retirat va exercir d'entrenador de rem en diversos equips polonesos i de la selecció femenina i masculina. Pels seus èxits esportius va ser recompensat amb nombrosos guardons.

## Referències

* ↑ «Olympedia – Teodor Kocerka». [Consulta: 20 agost 2022].
* ↑ «Rudern - Europameisterschaften (Herren - Einer)». [Consulta: 20 agost 2022].
* 1 2 «Teodor Kocerka – Polski Komitet Olimpijski» (en polonès). [Consulta: 20 agost 2022].
# Paisatge (Modest Urgell 1919)

Paisatge és una pintura sobre tela feta per Modest Urgell i Inglada el 1919 i que es conserva a la Biblioteca Museu Víctor Balaguer, amb el número de registre 1654 d'ençà que hi va ingressar, el 1956, formant part de l'anomenat "Llegat 1956", un conjunt d'obres provinents de la col·lecció Lluís Plandiura-Victòria González.
Es tracta d'un paisatge amb una masia típicament catalana, amb coberts i tanca de fusta. Al voltant de la casa hi ha arbres, matolls i herba. A l'angle inferior dret es veu una dona i un nen que caminen. Al fons, un cel mig ennuvolat.
Al quadre hi ha la inscripció "Urgell", a l'angle inferior esquerre, i, al darrere, "Modest Urgell / 1839-1919 /17" i "Esposa del grabador Buxó y madre de Luis, pintor, y Matilde, casada esta con Don Antonio Caba / 1838-1907".

## Bibliografia

* Trullén, Josep Maria (dir.). Biblioteca Museu Víctor Balaguer. Guia de les col·leccions del museu. 2001a ed.. Vilanova i la Geltrú: Organisme Autònom Biblioteca Museu V.Balaguer, 2001. B-10-437/2001. ISBN 84-931438-3-9.
* Socias Palau, Jaume. Pintura catalana en el "Castell de la Geltrú". 1977a ed.. Barcelona: Selecta. ISBN 84-298-0429-3.
* Alsina i Galofré, Esther. Una gran època artística rau en una col·lecció: el "Llegat 1956". Article publicat al Butlletí de la Biblioteca Museu Víctor Balaguer. Vilanova i la Geltrú: Associació d'Amics de la Biblioteca Museu Víctor Balaguer, 2010. ISBN 0212-6168.

## Referències

* ↑ Article Esther Alsina (vegeu bibliografia)

## Enllaços externs

* Web oficial de la Biblioteca Museu Víctor Balaguer
Viccionari
# Aleix I

Aleix I és el nom dels següents personatges:
* Aleix I o Aleix de Rússia (tsar de Rússia)
* Aleix I Comnè, emperador romà d'Orient (1081 -1118)
* Aleix I Comnè de Trebisonda (1180-1222), emperador de Trebisonda (1204 -1222)
* Aleix I Estudita, Patriarca de Constantinoble i monjo del monestir d'Estúdion
# Melanie Skillman

Melanie Skillman (Reading, 23 de setembre de 1954) és una ex-tiradora amb arc estatunidenca que va competir durant la dècada de 1980.
El 1988 va prendre part en els Jocs Olímpics de Seül, on va disputar dues proves del programa de tir amb arc. Va guanyar la medalla de bronze en la competició per equips formant equip amb Denise Parker i Deborah Ochs, mentre en la prova individual finalitzà en desena posició.

## Referències

* ↑ «Melanie Skillman Olympic Results». sports-reference.com. Arxivat de l'original el 18 d’abril 2020. [Consulta: 5 desembre 2019].
* ↑ Melanie Skillman a worldarchery.org
# Parc estatal Muntanya Taum Sauk

El Parc Estatal Muntanya Taum Sauk (en anglès, Taum Sauk Mountain State Park) és un parc estatal de Missouri (Estats Units d'Amèrica), ubicat a les muntanyes Sant Francesc, a l'altiplà Ozarks. El parc abasta la muntanya Taum Sauk, el punt més alt de l'estat. La part de Taum Sauk de la ruta Ozark connecta el parc amb el parc estatal Johnson's Shut-ins i l'àrea de Bell Mountain Wilderness, que junts formen part d'una gran zona silvestre popular entre senderistes i motxillers.

## Activitats i serveis

El parc té un campament rústic, un camí asfaltat fins al punt més elevat, instal·lacions de pícnic i una torre de vigilància a la qual es pot contemplar una bona vista; el dens bosc de la muntanya obscureix la vista des de la majoria d'altres miradors.
Les cascades Mina Sauk, les cascades més altes de Missouri, es troben a Taum Sauk i es poden visitar fent senderisme per un camí accidentat que fa un recorregut de 5 km des de la zona d'estacionament. Les cascades només tenen aigües durant els períodes de pluja; en la resta de l'any, l'aigua de la cascada es redueix o desapareix.

## Referències

* ↑ «Taum Sauk Mountain State Park». Missouri State Parks. Missouri Department of Natural Resources. [Consulta: 8 setembre 2014].
* ↑ «Missouri State Park Attendance (2014)». Missouri State Parks, 2015. Arxivat de l'original el de desembre 21, 2015. [Consulta: 14 agost 2015].
* ↑ «Taum Sauk Section». The Ozark Trail. Ozark Trail Association. Arxivat de l'original el de maig 4, 2018. [Consulta: 8 setembre 2014].
* ↑ «State Park Land Acquisition Summary». Missouri State Parks. [Consulta: 14 agost 2015].
* ↑ «St. Francois Mountains». Missouri Department of Conservation. Conservation Commission of Missouri. Arxivat de l'original el de setembre 8, 2014. [Consulta: 8 setembre 2014].
* ↑ «Park Trails at Taum Sauk Mountain State Park». Missouri State Parks. Missouri Department of Natural Resources. [Consulta: 8 setembre 2014].

## Enllaços externs

* Taum Sauk Mountain State Park (anglès)
# Maurice Girardot

Maurice Girardot (18è districte de París, 22 de desembre de 1921 - La Verrière, 8 de febrer de 2020) fou un jugador de bàsquet francès que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de plata en la competició de bàsquet. Entre 1945 i 1949 jugà 13 partits amb la selecció francesa.

## Referències

* ↑ «Maurice Girardot Olympic Results». sports-reference.com. Arxivat de l'original el 17 d’abril 2020. [Consulta: 25 juliol 2019].
# Sabrina Filzmoser

Sabrina Filzmoser (Wels, 12 de juny de 1980) és una esportista austríaca que va competir en judo, guanyadora de dues medalles de bronze en el Campionat Mundial de Judo entre els anys 2005 i 2010, i nou medalles en el Campionat Europeu de Judo entre els anys 2003 i 2014.

## Palmarès internacional

Campionat Mundial :
| Any | Lloc | Medalla | Categoria |
| 2005 | el Caire ( Egipte) | 3 | –57 kg |
| 2010 | Tòquio ( Japó) | 3 | –57 kg |
| Campionat Europeu ||||
| Any | Lloc | Medalla | Categoria |
| 2003 | Düsseldorf ( Alemanya) | 3 | –57 kg |
| 2005 | Rotterdam ( Països Baixos) | 3 | –57 kg |
| 2006 | Tampere ( Finlàndia) | 3 | –57 kg |
| 2007 | Belgrad ( Sèrbia) | 3 | –57 kg |
| 2008 | Lisboa ( Perú) | 1 | –57 kg |
| 2010 | Viena ( Àustria) | 2 | –57 kg |
| 2011 | Istanbul ( Turquia) | 1 | –57 kg |
| 2013 | Budapest ( Hongria) | 2 | –57 kg |
| 2014 | Montpeller ( França) | 3 | –57 kg |

## Referències

* ↑ «Sabrina Filzmoser» Arxivat 2016-11-15 a Wayback Machine. en Sports-reference.com (SR/Olympic Sports) (anglès)
* ↑ «Sabrina Filzmoser» en Judoinside.com (anglès)
# Anni Vinicià

Anni Vinicià (en llatí Annius Vinicianus) va ser un senador romà del segle i.
A la mort de Calígula fou proposat pel tron, però els pretorians van proclamar a Claudi. Va conspirar contra Claudi l'any 42 amb ajut de Furi Camil Escribonià, governador de Dalmàcia, ja que no disposava de suport militar mentre el governador tenia el comandament d'algunes legions. Escribonià va prometre restaurar la república i Claudi estava disposat a abdicar, però finalment va recuperar el valor, va donar diners al soldats (especialment la Legio VII i la Legio XI) i va dictar diverses penes de mort (entre elles un pretor, al que prèviament va fer renunciar). Avortat el complot molts dels implicats es van suïcidar, entre els quals Vinicià.

## Referències

* ↑ Smith, Dictionary of Greek and Roman Biography and Mythology indica els fets d'aquest personatge junt amb els de Luci Anni Vinicià, i situa erròniament els fets del 66 abans dels fets del 42
# Melchior Thalmann

Melchior Thalmann (21 de maig de 1924 - 28 d'agost de 2013) va ser un gimnasta artístic suís que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on disputà vuit proves del programa de gimnàstica. Guanyà la medalla de plata en el concurs complet per equips, mentre en la rest de proves finalitzà en posicions força endarrerides. Quatre anys més tard, als Jocs de Hèlsinki, tornà a disputar vuit proves del programa de gimnàstica, tot revalidant la medalla de plata en el concurs complet per equips. En les altres proves destaca una setena posició en l'barra fixa.
En el seu palmarès també destaca una medalla una medalla d'or i una de bronze al Campionat del Món de gimnàstica artística de 1950 i 1954, i un campionat nacional en salt sobre cavall el 1949.

## Referències

* ↑ Melchior Thalmann a Sports Reference (arxivat)
* 1 2 «Olympedia – Melchior Thalmann». [Consulta: 31 maig 2021].
* ↑ «Weltmeisterschaften (Damen-Teil1)». [Consulta: 31 maig 2021].
# Paul Adelstein

Paul Adelstein (Chicago, 29 d'abril de 1969) és un actor estatunidenc. Adelstein interpreta el pediatre de la clínica dels amics d'Addison a Grey's Anatomy (tercera temporada) i a Private Practice, la sèrie derivada de Grey's Anatomy, que protagonitza Kate Walsh (Addison). Ha interpretat el paper d'Agent Paul Kellerman a la sèrie de televisió transmesa per FOX, Prison Break durant les dues primeres temporades. També fou actor convidat a la sèrie Scrubs i Nobody's Watching, i interpretà el personatge anomenat Hy a la pel·lícula Be Cool juntament amb l'actriu Uma Thurman. Actualment manté una relació sentimental amb l'actriu Liza Weil, que fa el paper de Paris Geller a Gilmore Girls. Paul feu el paper de Steven Kellerman a la sèrie Law & Order: Special Victims Unit per després ser Paul Kellerman a la sèrie Prison Break. A Chicago P.D. és el superintendent interí Jason Crawford.
# Maurice Lusien

Maurice Lusien (13è districte de París, 17 d'agost de 1926 - 9è districte, 10 de març de 2017) fou un nedador francès, especialista en braça i papallona, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on quedà eliminat en sèries en els 200 metres braça del programa de natació. Quatre anys més tard, als Jocs de Hèlsinki, fou setè en la 200 metres braça.
En el seu palmarès destaquen una medalla de plata al Campionat d'Europa de natació de 1950 i quatre d'or i una de plata als Jocs del Mediterrani de 1951, 1955 i 1959. A nivell nacional guanyà deu campionats francesos: un dels 100 metres braça (1958), set dels 200 metres braça (de 1947 a 1952 i 1959), i dos dels 200 metres papallona (1953 i 1954). Durant la seva carrera va establir el rècord del món dels 400 metres estils i del 4x100 metres estils.

## Referències

* 1 2 3 Maurice Lusien a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Mediterranean Games - Swimming». [Consulta: 22 juliol 2020].
* ↑ «Amicale des Internationaux Francais de Natation». [Consulta: 15 octubre 2020].
# Tullio Baraglia

Tullio Baraglia (Gera Lario, 21 de juliol de 1934 - Gera Lario, 23 de novembre de 2017) fou un remer italià que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del quatre sense timoner del programa de rem. Formà equip amb Renato Bosatta, Giancarlo Crosta i Giuseppe Galante. El 1968, als Jocs de Ciutat de Mèxic, guanyà la medalla de bronze en la matexa prova del quatre sense timoner, aquesta vegada formant equip amb Pie Conti Manzini, Renato Bosatta i Abramo Albini.
En el seu palmarès també destaca una medalla d'or al Campionat d'Europa de rem de 1961.

## Referències

* ↑ «Olympedia – Tullio Baraglia». [Consulta: 10 agost 2022].
* ↑ «Rudern - Europameisterschaften (Herren - Vierer o.Stm.)». [Consulta: 10 agost 2022].
# Panartròpodes

Els panartròpodes (Panarthropoda) són un clade que inclou els embrancaments dels artròpodes, tardígrads i onicòfors. Abans es creia que estaven estretament emparentats amb els anèl·lids, agrupats junts en el clade dels articulats, però els nous estudis moleculars els situen en el superfílum dels ecdisozous.
Entre els caràcters comuns dels panartròpodes s'inclouen:
* presència de potes
* presència d'ungles a l'extrem de les potes
* sistema nerviós ventral
* cos segmentat

## Filogènia

A continuació es mostren les relacions dels panartròpodes segons estudis recents que intenten evitar els errors sistemàtics:
| Ecdysozoa | Scalidophora Loricifera Priapulida Kinorhyncha Nematoida Nematoda Nematomorpha PANARTHROPODA Tardigrada Onychophora Arthropoda |

## Referències

* ↑ Lahcen I. Campbell, Omar Rota-Stabelli, Gregory D. Edgecombe, Trevor Marchioro, Stuart J. Longhorn, Maximilian J. Telford, Hervé Philippe, Lorena Rebecchi, Kevin J. Peterson, and Davide Pisani (2011). MicroRNAs and phylogenomics resolve the relationships of Tardigrada and suggest that velvet worms are the sister group of Arthropoda. PNAS. https://doi.org/10.1073/pnas.1105499108.
* ↑ Marlétaz, Ferdinand «Zoology: Worming into the Origin of Bilaterians» (en anglès). Current Biology, 29, 12, 17-06-2019, pàg. R577–R579. DOI: 10.1016/j.cub.2019.05.006. ISSN: 0960-9822. PMID: 31211978.
* ↑ «Ecdysozoa description». Arxivat de l'original el 2019-12-03. [Consulta: 1r gener 2021].
# Krystyna Krupa

Krystyna Krupa, nascuda Malinowska, (Wyszki, Podlàquia, 15 de gener de 1939) va ser una jugadora de voleibol polonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol. Quatre anys més tard, als Jocs de Ciutat de Mèxic revalidà la medalla de bronze en la competició de voleibol.
En el seu palmarès també destaquen una medalla de bronze al Campionat del Món de voleibol, el 1962 i dues de plata al Campionat d'Europa de 1963 i 1967.
Entre 1962 i 1968 jugà 131 partits amb la seva selecció. A nivell de clubs jugà a l'AZS Gdansk.

## Referències

* ↑ «Krystyna Krupa Olympic Results». sports-reference.com. Arxivat de l'original el 7 de setembre 2011. [Consulta: 22 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 24 novembre 2017].
* 1 2 Krupa (Malinowska) Krystyna Arxivat 2017-12-01 a Wayback Machine. a olimpijski.pl
# Michael Warriner

Michael Warriner (anglès: Michael Henry Warriner) (Chipping Norton, 3 de desembre de 1908 - Shipston-on-Stour, 7 d'abril de 1986) fou un remer anglès que va competir durant la dècada de 1920.
Warriner va néixer a Chipping Norton, Oxfordshire. Estudià a Harrow School i al Trinity College de la Universitat de Cambridge, on remà pel First Trinity Boat Club i fou membre del Pitt Club. Formant equip amb Edward Vaughan Bevan, Richard Beesly i John Lander va prendre part en els Jocs Olímpics d'Amsterdam de 1928, on guanyà la medalla d'or en la prova del quatre sense timoner del programa de rem. Amb l'equip de Cambridge, guanyà la Regata Oxford-Cambridge de 1928, 1929 i 1930. Fou membre de la tripulació que guanyà la Henley Royal Regatta a la Visitors' Challenge Cup de 1928 i la Stewards' Challenge Cup i Ladies' Challenge Plate de 1929.
El 1930 Warriner començà a treballar pel servei colonial del govern del Sudan. Tornà a Anglaterra el 1934 per treballar d'enginyer. Durant la Segona Guerra Mundial començà lluitant amb l'exèrcit indi, però posteriorment serví com a tinent coronel al cos de la Royal Engineers a Grècia i Orient Mitjà. Fou recompensat amb l'MBE el 1945. Fou Deputy Lieutenant de Warwickshire i alderman del Warwickshire County Council. El 1972 va ser president del consell.
Morí a Shipston-on-Stour, Warwickshire el 1986.

## Referències

* ↑ Trinity College Olympians
* ↑ Fletcher, Walter Morley [1935]. The University Pitt Club: 1835–1935. First Paperback. Cambridge: Cambridge University Press, 2011, p. 101. ISBN 978-1-107-60006-5.
* 1 2 3 «Michael Warriner Olympic Results». sports-reference.com. Arxivat de l'original el 18 d’abril 2020. [Consulta: 6 desembre 2018].
* ↑ Warwickshire County Council – Warwickshire's Past Unlocked
# Maurice Macaire

Maurice Macaire (París, 22 de novembre de 1881 – ?) va ser un futbolista francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata com a membre de la selecció francesa, representada per la Union des sociétés françaises de sports athlétiques.

## Referències

* ↑ «Maurice Macaire Olympic Results». sports-reference.com. Arxivat de l'original el 15 de desembre 2012. [Consulta: 2 octubre 2015].
# Uwe Dühring

Uwe Dühring (Berlín, 23 de novembre de 1955) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1980 va prendre part en els Jocs Olímpics d'Estiu de Moscou, on guanyà la medalla d'or en la prova del vuit amb timoner del programa de rem. En el seu palmarès també destaca una medalla d'or al Campionat del Món de rem de 1978. També guanyà un campionat nacional.

## Referències

* 1 2 «Olympedia – Uwe Dühring». [Consulta: 15 maig 2024].
* ↑ «World Rowing - Uwe DUEHRING» (en anglès). [Consulta: 15 maig 2024].
# Antiprotozoari

Un antiprotozoari és un agent (en general un medicament) indicat per al tractament de paràsits protozoaris. Alguns dels més usats en la medicina humana i veterinària són: la furazolidona, el melarsoprol, el metronidazole, la paromomicina i el tinidazole. Les malalties causades per protozoaris són més difícils de tractar que les bacterianes, atès que la majoria dels antiprotozoaris són agents tòxics per a les cèl·lules de l'hoste.

## Exemples
### Comercialitzats a Espanya

* Albendazole (Eskazole)
* Hidroxicloroquina (EFG, Dolquine, Duplaxil)
* Metronidazole (Metronidazol EFG, Flagyl, Rozex)
* Paromomicina (Humatin)
* Pirimetamina (Daraprim)
* Tinidazole (Tricolam)
* Trimetoprim/sulfametoxazole (Septrin)

### Altres

* Pentamidina
* Fumagilina
* Furazolidona
* Melarsoprol
* Miltefosina
* Ornidazol

## Referències

* ↑ antiprotozoari a Optimot
* ↑ Richard D. Howland, Mary Julia Mycek, Richard A. Harvey, Pamela C. Champe. Pharmacology (en inglés). Publicado por Lippincott Williams & Wilkins, 2005. ISBN 0781741181
# Michał Antoniewicz

Michał Antoniewicz (Cracòvia, 7 de juliol de 1897 - Austin, 1 de desembre de 1989) va ser un genet polonès que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar quatre proves del programa d'hípica. Guanyà la medalla de plata en la prova del concurs de salts d'obstacles per equips, formant equip amb Kazimierz Szosland i Kazimierz Gzowski, i la de bronze en el concurs complet per equips, formant equip amb Józef Trenkwald i Karol Rómmel. En les altres dues proves aconseguí resultats més discrets.

## Referències

* ↑ «Michał Antoniewicz Olympic Results». sports-reference.com. Arxivat de l'original el 17 d’abril 2020. [Consulta: 26 maig 2018].
# Mavis Freeman

Mavis Freeman (Brooklyn, 7 de novembre de 1918 - octubre 1988) va ser una nedadora estatunidenca que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició dels 4×100 metres lliures del programa de natació. Formà equip amb Katherine Rawls, Bernice Lapp i Olive McKean. En el seu palmarès també destaquen els campionats de llarga distància de l'AAU de 1936 i 1937.

## Referències

* 1 2 «Mavis Freeman Olympic Results». sports-reference.com. Arxivat de l'original el 18 d'abril 2020. [Consulta: 8 novembre 2019].
# Floro Meliton Ugarte

Floro Meliton Ugarte (Buenos Aires, 15 de setembre de 1884 - Buenos Aires, 11 de juny de 1975) Floro Meliton del Sagrat Cor Ugarte Rivero, va ser compositor, pedagog i teòric argentí. La seva música, propera al moviment nacionalista, es caracteritza per l'ús d'estructures musicals molt senzilles, extraient del folklore argentí les seves melodies i ritmes característics.

## Biografia

Nascut a Buenos Aires, va començar allí a estudiar violí i harmonia. El seu germà gran va ser l'escriptor, diplomàtic i polític socialista argentí Manuel Baldomero Ugarte (1875-1951). Va continuar els seus estudis al Conservatori de París, on va assistir a les classes de contrapunt, composició musical i instrumentació de Félix Fourdrain.
El 1913 va tornar a l'Argentina. És aquí quan inicia la carrera compositiva. Va impartir diverses assignatures al Conservatori Nacional de Música de Buenos Aires, centre del qual temps després en va ser director. En 1915, va fundar la Societat Nacional de Música (avui Associació Argentina de compositors Arxivat el 3 de juliol de 2020 a "Wayback Machine"), va ser professor a l'Escola Superior de Belles Arts de la Universitat de La Plata i va ser director del Teatro Colón de Buenos Aires entre 1937 i 1943.
De la seva producció musical destaquen: Entre las montañas (1922), De mi tierra (1923-1934), Rebelión del agua (1931) i Tango (1951), totes per orquestra; Cinc preludis (1947) i De mi tierra (1923-1934), totes dues per a piano; poemes simfònics com a Paisajes de estío, Cortejo chino; el xinès de Maria de tots els Àngels El junco (1945); a més d'altres obres com Escenas infantiles, Balada del lobo, La nena i el àngel, Caballito criollo i la seva obra mestra, l'òpera Saika (1918). També va escriure els tractats Curso de armonia elemental (1920), teòric i pràctic en dos toms i Elementos de acústica (1930).
Va musicalizar poemes d'Estanislao del Campo, Belisario Roldán, Miguel A. Camino, Rafael Jijena Sánchez i Alfredo Bufano, entre d'altres.

## Registres discogràfics

L'obra pianística completa de Floro Ugarte ha estat registrada el 2015 per la pianista argentina María Laura Del Pozzo. El CD conté les obres següents:
* Cortejo chino Op. 2b (1913)
* De mi tierra, 1ª serie Op. 10b (1923)
* Vidala Op. 26a (1948)
* De mi tierra, 2ª serie Op. 16b (1934)
* Preludio en sol menor Op. 22a (1945)
* Cinco preludios Op. 24 (1945)
* Arrullo Op. 25 (1947)
* Lamento campero Op. 29 (1949)
* Ronroncitos, cinco expresiones de ternura Op. 31 (1952)
* Media noche tango de 1918, publicat sota el pseudònim de R. de Nembat

## Referències

* ↑ «UGARTE – HISTORIA DE LA SINFONIA» (en castellà). [Consulta: 22 octubre 2024].
* ↑ admin. «Floro Ugarte» (en castellà), 03-12-2012. [Consulta: 22 octubre 2024].